അഴീക്കല് അപകടം: കോസ്റ്റല് പൊലീസുക്കാര്ക്കെതിരെ മത്സ്യത്തൊഴിലാളികള് കൊല്ലം: വലിയഴീക്കല് ഇന്ന് നടന്ന അപകടത്തില് അഴീക്കല് കോസ്റ്റല് പൊലീസിനെതിരെ പ്രതിഷേധവുമായി രക്ഷാപ്രവര്ത്തനത്തില് ഏര്പ്പെട്ട മത്സ്യത്തൊഴിലാളികള്. രക്ഷാപ്രവര്ത്തനത്തില് പൊലീസ് സഹായിച്ചില്ലെന്ന് മത്സ്യത്തൊഴിലാളികള് ആരോപിക്കുന്നു. വയര്ലെസില് ബന്ധപ്പെട്ടിട്ടും സഹായിച്ചില്ലെന്നും ബോട്ടിന്റെ കെട്ട് പോലും പൊലീസ് അഴിച്ചില്ലെന്നും മത്സ്യത്തൊഴിലാളികള് പറഞ്ഞു. പരാതി ഗൌരവമുള്ളതെന്നും പരിശോധിക്കുമെന്നും ഫിഷറീസ് മന്ത്രി സജി ചെറിയാന് പറഞ്ഞു. അഴീക്കല് ഹാര്ബറിന് ഒര് നോട്ടിക്കല് മൈല് അകലെ ഇന്ന് രാവിലെ പത്തരയോടെയാണ് അപകടമുണ്ടായത്. സംഭവത്തില് നാലു പേര് മരിച്ചു. സുനില് ദത്ത്, സുദേവന്, തങ്കപ്പന്, ശ്രീകുമാര് എന്നിവരാണ് മരിച്ചത്. മൃതദേഹങ്ങള് കരുനാഗപ്പള്ളി താലൂക്ക് ആശുപത്രിയിലേക്ക് മാറ്റി. മത്സ്യബന്ധനം കഴിഞ്ഞ് തിരികെ വരികയായിരുന്ന ഓംകാരം എന്ന വള്ളമാണ് അപകടത്തില്പ്പെട്ടത്. പതിനാറ് പേരാണ് വള്ളത്തിലുണ്ടായിരുന്നത്. രക്ഷപ്പെട്ട 12 പേരെയും കായംകുളം, ഓച്ചിറ, കരുനാഗപ്പള്ളി എന്നിവടങ്ങളിലെ ആശുപത്രികളില് പ്രവേശിപ്പിച്ചു. അഴീക്കല് പൊഴിക്ക് സമീപം രാവിലെ 10 മണിയോടെയാണ് അപകടമുണ്ടായത്. ആലപ്പുഴയില് നിന്നും പുറപ്പെട്ട വള്ളം കരുനാഗപ്പള്ളി ഭാഗത്ത് എത്തിയപ്പോഴാണ് അപകടത്തില്പ്പെട്ടത്.വള്ളത്തില് 16 പേര് ഉണ്ടായിരുന്നുവെന്നാണ് പ്രാഥമിക നിഗമനം. അപകടത്തില്പ്പെട്ട വള്ളം കരയിലേക്ക് വലിച്ച് അടിപ്പിച്ചിട്ടുണ്ട്. അപകടം തുറമുഖത്തോട് ചേര്ന്ന് ആയതുകൊണ്ട് തന്നെ പെട്ടെന്ന് തന്നെ രക്ഷാപ്രവര്ത്തനം നടത്താന് സാധിച്ചുവെന്നാണ് അറിയുന്നത്. Tags kollam boat capsized COASTAL POLICE shortlink